stanford-oval/wikipedia huggingface dataset:
ความจำสั้น แต่รักฉันยาว
แหล่งข้อมูลอื่น

เว็บไซต์อย่างเป็นทางการ เก็บถาวร 2009-02-10 ที่ เวย์แบ็กแมชชีน
ความจำสั้น..แต่รักฉันยาว (2009) ที่สยามโซน
ความจำสั้น แต่รักฉันยาว ที่อินเทอร์เน็ตมูวีเดตาเบส
| ด ค กจีเอ็มเอ็ม ไท หับ (GTH) |
| --- | --- |
บุคคลสำคัญ:  วิสูตร พูลวรลักษณ์  จินา โอสถศิลป์  จิระ มะลิกุล  ยงยุทธ ทองกองทุน  ประเสริฐ วิวัฒนานนท์พงศ์  เช่นชนนี สุนทรศารทูล  365 ฟิล์ม 
ภาพยนตร์:  ชัตเตอร์ กดติดวิญญาณ (2547)  แจ๋ว (2547)  สายล่อฟ้า (2547)  วัยอลวน 4 : ตั้ม-โอ๋ รีเทิร์น (2548)  มหา'ลัย เหมืองแร่ (2548)  เพื่อนสนิท (2548)  เด็กหอ (2549)  แก๊งชะนีกับอีแอบ (2549)  โกยเถอะโยม (2549)  Seasons Change เพราะอากาศเปลี่ยนแปลงบ่อย (2549)  หมากเตะรีเทิร์นส (2549)  เก๋า..เก๋า (2549)  บอดี้ ศพ19 (2550)  แฝด (2550)  365 วัน ตามติดชีวิตเด็กเอ็นท์ (2550)  สายลับจับบ้านเล็ก (2550)  ตั๊ดสู้ฟุด (2550)  กอด (2551)  ปิดเทอมใหญ่ หัวใจว้าวุ่น (2551)  สี่แพร่ง (2551)  รัก/สาม/เศร้า (2551)  โปรแกรมหน้า วิญญาณอาฆาต (2551)  ความจำสั้น แต่รักฉันยาว (2552)  หนีตามกาลิเลโอ (2552)  ห้าแพร่ง (2552)  รถไฟฟ้า มาหานะเธอ (2552)  บ้านฉัน..ตลกไว้ก่อน (พ่อสอนไว้) (2553)  กวน มึน โฮ (2553)  กระดึ๊บ (2553)  Suck Seed ห่วยขั้นเทพ (2554)  ลัดดาแลนด์ (2554)  Top Secret วัยรุ่นพันล้าน (2554)  ATM เออรัก..เออเร่อ (2555)  รัก 7 ปี ดี 7 หน (2555)  เคาท์ดาวน์ (2555)  พี่มาก..พระโขนง (2556)  คิดถึงวิทยา (2557)  ฝากไว้..ในกายเธอ (2557)  ไอฟาย..แต๊งกิ้ว..เลิฟยู้ (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  เมย์ไหน..ไฟแรงเฟร่อ (2558) 
ละคร:  เนื้อคู่ (ประตูถัดไป) (2551)  สายลับเดอะซีรีส์ (2552)  เนื้อคู่ (อยากรู้ว่าใคร) (2553)  หมวดโอภาส (2554)  ATM 2 คู่เวอร์..เออเร่อเออรัก (2555)  จีทีเอช ไซด์ สตอรี่ (2556)  ฮอร์โมนส์ วัยว้าวุ่น (ฤดูกาลที่ 1) (2556)  เนื้อคู่ (The Final Answer) (2557)  ฮอร์โมนส์ วัยว้าวุ่น (ฤดูกาลที่ 2) (2557)  เพื่อนเฮี้ยน..โรงเรียนหลอน (2557)  STAY ซากะ..ฉันจะคิดถึงเธอ (2558)  น้ำตากามเทพ (2558)  มาลี เพื่อนรัก..พลังพิสดาร (2558)  ฮอร์โมนส์ วัยว้าวุ่น (ฤดูกาลที่ 3) (2558) 
ผลงานอื่น:  จีทีเอชออนแอร์  ช่องวัน 31  จีเอ็มเอ็ม 25 
คอนเสิร์ต:  Feel Good Music & Movie Concert (2550)  GTH Fun Face (2555)  ไทยประกันชีวิต Present GTH Day : Play It Forward (2555)  ลำซิ่งซิงเกอร์  STAR THEQUE GTH 11 ปีแสงคอนเสิร์ต  บริษัทและกลุ่มธุรกิจในเครือ 
ดูเพิ่มเติม:  แกรมมี่ภาพยนตร์  จีเอ็มเอ็ม พิคเจอร์  ไท เอ็นเตอร์เทนเมนต์  หับ โห้ หิ้น ฟิล์ม  จีดีเอช  ที โมเมนต์
ความตกลงเพิร์ท

| การประชุมผู้นำรัฐบาลในเครือจักรภพแห่งประชาชาติ ครั้งที่ 22 |
| --- | --- |
วันที่: 28–30 ตุลาคม ค.ศ. 2011
สถานที่จัดงาน: คิงส์พาร์ก
เมือง: เพิร์ท, ออสเตรเลียตะวันตก
ประมุข หรือผู้นำรัฐบาล: 36
ประธาน: จูเลีย กิลลาร์ด (นายกรัฐมนตรี)
ก่อนหน้า: ค.ศ. 2009
ถัดไป: ค.ศ. 2013
ประเด็นสำคัญ
 การเปลี่ยนแปลงการสืบราชสันตติวงศ์ของเครือจักรภพแห่งประชาชาติ พระราชพิธีพัชราภิเษกในสมเด็จพระราชินีนาถเอลิซาเบธที่ 2
ความตกลงเพิร์ท (อังกฤษ: Perth Agreement) เป็นความตกลงระหว่างนายกรัฐมนตรีของรัฐ 16 แห่งในเครือจักรภพแห่งประชาชาติ ซึ่งเวลานั้นนับถือร่วมกันว่า สมเด็จพระราชินีนาถเอลิซาเบธที่ 2 เป็นประมุขของพวกตน ความตกลงนี้กำหนดให้รัฐบาลของรัฐดังกล่าวไปแก้ไขเพิ่มเติมกฎหมายเกี่ยวกับการสืบราชสันตติวงศ์และประเด็นที่เกี่ยวข้องกัน การเปลี่ยนแปลงที่เกิดขึ้นมีดังนี้โดยสังเขป
แทนที่สิทธิของบุตรหัวปีแบบบุรุษมาก่อน (male-preference premogeniture) ซึ่งเพศชายจะมีสิทธิเหนือกว่าเพศหญิงในการสืบสันตติวงศ์ ด้วยสิทธิของบุตรหัวปี (absolute premogeniture) ซึ่งไม่แบ่งเพศเป็นเกณฑ์ในการสืบสันตติวงศ์
ยกเลิกการตัดสิทธิสืบสันตติวงศ์ของพระราชวงศ์ที่สมรสกับผู้นับถือนิกายโรมันคาทอลิก
กำหนดให้พระราชวงศ์เพียงหกลำดับที่ใกล้ชิดกับการสืบสันตติวงศ์ที่สุดต้องได้รับพระบรมราชานุญาตก่อนเสกสมรส
ข้อห้ามผู้นับถือนิกายอื่นนอกจากโปรเตสแตนท์ขึ้นเป็นพระมหากษัตริย์ และข้อกำหนดให้ผู้นั้นต้องเข้าร่วมคริสตจักรอังกฤษนั้น ไม่ได้รับการแก้ไข
ความตกลงเพิร์ทได้รับการลงนามเมื่อวันที่ 11 ตุลาคม ค.ศ. 2011 ที่เพิร์ท ประเทศออสเตรเลีย ซึ่งเป็นเจ้าภาพจัดการประชุมผู้นำรัฐบาลในเครือจักรภพฯ ปีละสองครั้ง กลุ่มประเทศเหล่านี้ใช้หลักการเกี่ยวกับสถาบันและรัฐธรรมนูญร่วมกันดังที่ตราไว้ในธรรมนูญเวสต์มินสเตอร์ ค.ศ. 1931 ซึ่งกำหนดให้มีกระบวนการอันยืดยาวและซับซ้อนในการดำเนินตามความตกลงฉบับนี้
ภายในเดือนธันวาคม ค.ศ. 2012 รัฐบาลทุกแห่งในเครือจักรภพฯ ได้ตกลงตรากฎหมายตามความตกลง โดยมีนิวซีแลนด์เป็นประธานคณะทำงานเพื่อกำหนดขั้นตอนดำเนินการ เครือจักรภพฯ ซึ่งประกอบด้วย สหราชอาณาจักร แคนาดา ออสเตรเลีย นิวซีแลนด์ จาไมกา บาร์เบโดส บาฮามาส เกรนาดา ปาปัวนิวกินี หมู่เกาะโซโลมอน ตูวาลู เซนต์ลูเชีย เซนต์วินเซนต์และเกรนาดีนส์ เบลีซ แอนติกาและบาร์บูดา และเซนต์คิตส์และเนวิส นั้น ไม่ขึ้นตรงต่อกัน แต่ก็มีพระมหากษัตริย์พระองค์เดียวในลักษณ์ที่เสมอภาคกันตามรัฐธรรมนูญ คณะทำงานดังกล่าวได้ยืนยันว่า ได้มีการอนุมัติกฎหมายทั้งหมดที่จำเป็นต่อการให้ความตกลงมีผลบังคับ และรองนายกรัฐมนตรีสหรัฐอาณาจักรก็สำทับเรื่องนี้เมื่อวันที่ 26 มีนาคม ค.ศ. 2015 สำหรับประเทศแคนาดา แม้กฎหมายจะถูกคัดค้านในศาล แต่ก็ผ่านมาได้โดยได้รับการยืนยันตามเดิม
ในวันที่การเปลี่ยนแปลงข้างต้นเริ่มผลบังคับในเดือนมีนาคม ค.ศ. 2015 นั้น บุคคลแรก ๆ ที่ได้รับผลกระทบ คือ บรรดาบุตรของเลดีดาวีนา วินด์เซอร์ ซึ่งได้แก่ เทน บุตรชายเกิดใน ค.ศ. 2012 และเซนนา บุตรหญิงเกิดใน ค.ศ. 2010 ต้องถูกสลับอันดับในการสืบสันตติวงศ์เป็น 29 และ 28 ตามลำดับ
หกลำดับแรกในการสืบสันตติวงศ์

กฎการสืบสันตติวงศ์ใหม่กำหนดให้พระราชวงศ์หกลำดับแรกต้องได้รับพระบรมราชานุญาตก่อนเสกสมรส ใน ค.ศ. 2018 พระราชวงศ์หกลำดับนั้นประกอบด้วย
เจ้าชายวิลเลียม เจ้าชายแห่งเวลส์ พระราชโอรสพระองค์ใหญ่ในสมเด็จพระเจ้าชาลส์ที่ 3 (อภิเษกสมรสแล้ว กับแคเธอริน มิดเดิลตัน)
เจ้าชายจอร์จแห่งเวลส์ พระโอรสพระองค์ใหญ่ในเจ้าชายวิลเลียม เจ้าชายแห่งเวลส์ (พระชันษาต่ำกว่าเกณฑ์เสกสมรส)
เจ้าหญิงชาร์ลอตต์แห่งเวลส์ พระธิดาพระองค์ที่สองในเจ้าชายวิลเลียม เจ้าชายแห่งเวลส์ (พระชันษาต่ำกว่าเกณฑ์เสกสมรส)
เจ้าชายหลุยส์แห่งเวลส์ พระโอรสพระองค์เล็กในเจ้าชายวิลเลียม เจ้าชายแห่งเวลส์ (พระชันษาต่ำกว่าเกณฑ์เสกสมรส)
เจ้าชายแฮร์รี ดยุกแห่งซัสเซกซ์ พระราชโอรสพระองค์เล็กในสมเด็จพระเจ้าชาลส์ที่ 3 (อภิเษกสมรสแล้ว กับเมแกน มาร์เคิล)
เจ้าชายอาร์ชีแห่งซัสเซกซ์ พระโอรสพระองค์ใหญ่ในเจ้าชายแฮร์รี ดยุกแห่งซัสเซกซ์ (พระชันษาต่ำกว่าเกณฑ์เสกสมรส)
หกลำดับแรกในการสืบสันตติวงศ์ > พระบรมวงศานุวงศ์ที่เคยอยู่ในหกลำดับแรก

เจ้าหญิงเบียทริซแห่งยอร์ก พระธิดาพระองค์ใหญ่ในเจ้าชายแอนดรูว์ ดยุกแห่งยอร์ก (เสกสมรสแล้ว กับเอโดอาร์โด มาเปลลี มอซซี; 2015 สูงสุดลำดับที่ 6)
เจ้าชายแอนดรูว์ ดยุกแห่งยอร์ก พระราชโอรสพระองค์ที่สามในสมเด็จพระราชินีนาถเอลิซาเบธที่ 2 (ทรงหย่า; 2015–2018 สูงสุดลำดับที่ 5)
เจ้าชายชาลส์ เจ้าชายแห่งเวลส์ พระราชโอรสพระองค์ใหญ่ในสมเด็จพระราชินีนาถเอลิซาเบธที่ 2 (อภิเษกสมรสแล้ว กับคามิลลา พาร์กเกอร์ โบลส์; 2015–2022 สูงสุดลำดับที่ 1 สืบราชสมบัติ)
แหล่งข้อมูลอื่น

House of Commons Political and Constitutional Reform Committee: Rules of Royal Succession
"Statement" of Friday 28 October 2011 issued at Perth, as published in the United Kingdom, Annex 1, page 10
ความร้อนแฝงจำเพาะ

ความร้อนแฝงจำเพาะ (อังกฤษ: Specific Latent Heat, ย่อ: L) หมายถึง ปริมาณความร้อนที่ทำให้วัตถุมวล 1 หน่วย เปลี่ยนสถานะให้หมดพอดี โดยอุณหภูมิไม่เปลี่ยน
โดยที่
ความถี่เชิงพื้นที่

ภาพเปลือกหอยและแผนภาพแสดงความถี่พื้นที่ของมัน ค่าของความถี่เป็นฟังก์ชันลอการิทึมโดยความถี่ 0 อยู่ที่ตรงกลาง สิ่งที่น่าสังเกตก็คือการจับกลุ่มของลายภาพต่าง ๆ ที่ความถี่ต่ำ ซึ่งเป็นเรื่องปกติในธรรมชาติ
ในคณิตศาสตร์ ฟิสิกส์ และวิศวกรรมศาสตร์ ความถี่เชิงพื้นที่ หรือ ความถี่ตามพื้นที่ (อังกฤษ: spatial frequency) เป็นลักษณะของโครงสร้างอะไรก็ได้ที่เกิดเป็นคาบ ๆ (คือเกิดซ้ำ ๆ) ไปตามพื้นที่หรือตามปริภูมิ
เป็นค่าที่วัดโดยส่วนประกอบเชิงรูปไซน์ของโครงสร้าง (กำหนดโดยการแปลงฟูรีเย) ที่เกิดซ้ำ ๆ ต่อระยะทางหน่วยหนึ่ง
หน่วยสากลของความถี่ตามพื้นที่ก็คือ รอบ/เมตร
ในโปรแกรมประมวลผลภาพ ความถี่ตามพื้นที่มักจะมีหน่วยเป็นรอบ/มิลลิเมตร หรือคู่เส้น/มิลลิเมตร (line pairs per millimeter)
ในกลศาสตร์คลื่น ความถี่ตามพื้นที่จะเขียนเป็น  \xi 
หรือบางครั้ง  \nu 
แม้สัญลักษณ์หลังนี้บางครั้งจะใช้หมายถึงความถี่ตามเวลา (temporal frequency) เช่น ในสูตรของพลังค์
ค่าความถี่ตามพื้นที่จะสัมพันธ์กับความยาวคลื่น  \lambda  โดยสูตร
เช่นเดียวกัน เลขคลื่นเชิงมุม (angular wave number)  k ซึ่งมีหน่วยเป็น เรเดียน/เมตร จะสัมพันธ์กับความถี่ตามพื้นที่และความยาวคลื่นโดยสูตร
การรับรู้ทางตา

การศึกษาการรับรู้ทางตา มักจะใช้ตะแกรง (sinusoidal grating) เพื่อตรวจสอบสมรรถภาพของระบบการเห็น
สำหรับสิ่งเร้าทางตาเช่นนี้ ความถี่ตามพื้นที่จะมีหน่วยเป็นรอบ/องศาของมุมสายตา (visual angle)
ตะแกรงนี้อาจต่างกันโดยแอมพลิจูด (ความเข้มที่ต่างกันระหว่างแถบสว่างและแถบคล้ำ) และโดยมุมได้อีกด้วย
เชิงอรรถและอ้างอิง

↑  "Spatial Frequency". SPIE Optipedia. คลังข้อมูลเก่าเก็บจากแหล่งเดิมเมื่อ 2018-01-07. อ้างอิง Boreman, GD (2001). Modulation Transfer Function in Optical and Electro-Optical Systems. Bellingham, WA: SPIE Press.{{cite book}}:  CS1 maint: uses authors parameter (ลิงก์)
แหล่งข้อมูลอื่น

"Tutorial: Spatial Frequency of an Image". Hakan Haberdar, University of Houston. คลังข้อมูลเก่าเก็บจากแหล่งเดิมเมื่อ 2016-12-04. สืบค้นเมื่อ 2012-03. {{cite web}}: ตรวจสอบค่าวันที่ใน: |accessdate= (help)
Kalloniatis, Michael; Luu, Charles (2007). "Webvision: Part IX Psychophysics of Vision. 2 Visual Acuity, Contrast Sensitivity". University of Utah. คลังข้อมูลเก่าเก็บจากแหล่งเดิมเมื่อ 2009-03-01. สืบค้นเมื่อ 2009-07. {{cite web}}: ตรวจสอบค่าวันที่ใน: |accessdate= (help)
ความผิดพลาดทางตรรกะ

ในวิทยาการคอมพิวเตอร์ ความผิดพลาดทางตรรกะ (อังกฤษ: logic error หรือ semantic error) เป็นบั๊กในโปรแกรมที่ทำให้โปรแกรมทำงานผิดพลาด ส่งผลให้ได้ผลลัพธ์ที่ผิดพลาด หรือผลลัพธ์อาจจะถูกต้องแต่มีการใช้ทรัพยากรเกินความจำเป็น[ต้องการอ้างอิง] หรืออาจเกิดเหตุการณ์ที่เลวร้ายกว่า เช่นโปรแกรมเกิดข้อผิดพลาดจนแครชและจบการทำงานลงทันที
ความผิดพลาดทางตรรกะสามารถเกิดขึ้นได้ทั้งภาษาเชิงคอมไพล์และภาษาเชิงแปลคำสั่ง สิ่งที่แตกต่างระหว่างความผิดพลาดทางตรรกะกับความผิดพลาดทางวากยสัมพันธ์คือโปรแกรมที่มีความผิดพลาดทางตรรกะยังถือว่าเป็นโปรแกรมที่สมบูรณ์ เนื่องจากโปรแกรมนี้ถูกต้องในเชิงวากยสัมพันธ์หมด จึงสามารถทำงานได้ (แต่ผิดพลาด) ในขณะที่หากเกิดความผิดพลาดทางวากยสัมพันธ์ ถ้าเป็นภาษาเชิงคอมไพล์ก็จะไม่สามารถเป็นโปรแกรมได้เลยเนื่องจากเกิดความผิดพลาดจากการคอมไพล์ หรือหากเป็นภาษาเชิงแปลคำสั่งก็จะพบว่าโปรแกรมจะหยุดการทำงานจากการพบข้อผิดพลาดระหว่างการทำงานอย่างแน่นอน ซึ่งทำให้ไม่ได้รับการพิจารณาเป็นโปรแกรมได้
สิ่งเดียวที่บ่งชี้ถึงความผิดพลาดทางตรรกะก็คือโปรแกรมมีข้อผิดพลาด ได้แก่ โปรแกรมให้ผลลัพธ์ผิด ใช้เวลาหรือหน่วยความจำมากกว่าที่คาดไว้ และโปรแกรมหยุดการทำงานจากการเกิดข้อผิดพลาด
สาเหตุโดยทั่วไป

สาเหตุโดยทั่วไปเกิดจากการที่ใช้คำสั่งผิดพลาด หรือเข้าใจขั้นตอนวิธีผิด หรือกระทั่งการเลือกขั้นตอนวิธีที่ผิดพลาด
ดูเพิ่ม

ความผิดพลาดทางวากยสัมพันธ์
ความมั่นใจในร่างกาย

Yolanda โดย Miriam Lenk ซึ่งเธอระบุว่ารูปปั้นนี้เป็น “ไอคอนถึงความมั่นใจของสตรี .... Yolanda ครอบครองพื้นที่ที่มีอยู่และไม่สนใจต่อข้อขัดแย้ง"
ความมั่นใจในร่างกาย (อังกฤษ: body positivity) เป็นการเคลื่อนไหวทางสังคมที่มีรากฐานภายใน้ความคิดที่ว่ามนุษย์ทั้งปวงควรมีความมั่นใจในรูปร่างของร่างกาย (positive body image) ในขณะเดียวกันก็ท้าทายแนวทางที่สังคมนำเสนอและมองต่อร่างกายทางกายภาพ การเคลื่อนไหวนี้สนับสนุนการยอมรับร่างกายทุกรูปแบบโดยไม่สนใจต่อความสามารถทางกาย, ขนาดร่างกาย, เพศ, เขื้อชาติ หรือรูปร่างภายนอก การเคลื่อนไหวนี้ดิ้นรนเพื่อเปลี่ยนพฤติกรรมและการรับรู้ของผู้คนต่อสินค้าและบริการบางชนิดที่ได้กำไรจากการรู้สึกไม่ปลอดภัยทางรูปร่างของผู้คนเช่นผลิตภัณฑ์ลดน้ำหนัก ซึ่ง Alan Smithee ได้วิเคราะห์ไว้ นักกิจกรรมจะเชื่อว่าขนาดตัวนั้นเป็นเพียงหนึ่งในหลาย ๆ ทางที่ร่างกายของมนุษย์ถูกจัดวางในลำดับขั้นของอำนาจและความต้องการไขว่คว้า เป้าหมายของการเคลื่อนไหวนี้เพื่อแสดงถึงมาตรฐานความงามที่เกินจริงและสร้างความมั่นใจต่อบุคคล
รากฐานของแนวคิดนี้อยู่ในขบวนการยอมรับความอ้วน (fat acceptance movement) เช่นเดียวกับ National Association to Advance Fat Acceptance ความแตกต่างของแนวคิดนี้จากการยอมรับความอ้วนนั้นคือมีการยอมรับรูปแบบของร่างกายทุกแบบ ในขณะที่การยอมรับความอ้วนนั้นสนับสนุนรูปแบบร่างกายอ้วน หรือน้ำหนักเกินเท่านั้น แนวคิดนี้เชื่อว่าทั้งการเหยียดหยามคนอ้วน (fat-shaming) และ การเหยียดหยามคนผอม (skinny-shaming) เป็นสิ่งที่รับไม่ได้ และรูปกายทุกแบบควรได้รับการเชิดชูและยอมรับ
การวิจารณ์

อย่างไรก็ตาม นักคติสตรีนิยม (feminists) บางส่วนได้วิจารณ์การเคลื่อนไหวนี้ว่าสามารถดำเนินไปเพียงเพื่อเน้นย้ำความคิดแบบปิตาธิปไตย (patriarchal) มากกว่าการส่งเสริมสตรีนิยมแท้
แนวคิดในการโพสต์ภาพไม่ตัดต่อของร่างกายเพื่อเป็นการยอมรับมันนั้นเป็นการระทำที่ซึ่งนั่งวิชาการด้านเพศ Amber E Kinser ระบุว่าเป็น “สตรีนิยมเทียม” ("false feminism") โดย Kinser วิจารณ์ว่าการกระทำเพื่อทนไม่เป็นการไม่ท้าทายต่อระบอบปิตาธิปไตยแลเแคมเปญเช่นนี้ไม่สามารถทลายความเป็นเหตุผลของการโต้แย้งเรื่องความมีค่าของสตรีเกี่ยวพันโดยตรงกับรูปลักษณ์ภายนอกของเธอ
ความสงบเรียบร้อยและศีลธรรมอันดีของประชาชน

คำสำคัญว่า "ความสงบเรียบร้อยและศีลธรรมอันดีของประชาชน" หรือ "ความสงบเรียบร้อยหรือศีลธรรมอันดีของประชาชน" (อังกฤษ: public order or good morals) ให้แยกดูเป็นเรื่อง คือ
ความสงบเรียบร้อยของประชาชน และ
ศีลธรรมอันดีของประชาชน
ความร่วมรู้สึก

ความร่วมรู้สึก หรือ อารมณ์ร่วม (อังกฤษ: empathy) คือความสามารถในการเข้าใจหรือรู้สึกถึงสิ่งที่บุคคลอื่นกำลังประสบภายในกรอบอ้างอิงนั้น ๆ กล่าวคือ สามารถมองโลกภายนอกจากมุมมองของผู้อื่นได้ คำจำกัดความของความร่วมรู้สึกนั้นครอบคลุมถึงสภาวะทางอารมณ์ที่หลากหลายด้วยเช่นกัน ประเภทของความร่วมรู้สึกประกอบไปด้วย ความร่วมรู้สึกทางปัญญา (cognitive empathy) ความร่วมรู้สึกทางอารมณ์ (emotional empathy) และ ความร่วมรู้สึกทางร่างกาย (somatic empathy)
ความรุนแรง

ความรุนแรง (อังกฤษ: Violence) นิยามโดยองค์การอนามัยโลกว่าเป็น การใช้กำลังหรือพลังทางกายโดยเจตนาต่อตนเอง ผู้อื่น หรือต่อกลุ่มชุมชน โดยข่มขู่เพื่อให้ทำตามความต้องการตัวเองหรือมีความเป็นไปได้สูงว่าจะเกิดการบาดเจ็บ การเสียชีวิต การทำร้ายจิตใจ การเจริญเติบโตผิดปกติหรือการริดรอน นิยามนี้เกี่ยวข้องกับเจตนาของการก่อพฤติกรรมนั้น โดยไม่คำนึงถึงผลที่ตามมา
ความรุนแรงพรากชีวิตผู้คนทั่วโลกไปมากกว่า 1.6 ล้านคนทุกปี สูงกว่า 50% เป็นเพราะอัตวินิบาตกรรม อีก 35% มาจากฆาตกรรม และอีก 12% เป็นผลโดยตรงมาจากสงครามหรือความขัดแย้งรูปแบบอื่น สำหรับผู้เสียชีวิตหนึ่งคนจากเหตุความรุนแรง ต้องมีการเข้าโรงพยาบาลหลายสิบครั้ง การเยี่ยมแผนกฉุกเฉินหลายร้อยครั้ง และการนัดของแพทย์หลายพันครั้ง ยิ่งไปกว่านั้น ความรุนแรงมักมีผลตลอดชีวิตต่อสุขภาพกายและจิตของเหยื่อ ตลอดจนหน้าที่ทางสังคม และชะลอการพัฒนาทางเศรษฐกิจและสังคม
ดูเพิ่ม

ความรุนแรงในโรงเรียน
ความร้อนจำเพาะ

ความร้อนจำเพาะ (อังกฤษ: Specific Heat) เป็นคุณสมบัติทางฟิสิกส์ของวัตถุที่สามารถวัดได้ โดยอธิบายความสามารถในการเก็บความร้อนของวัตถุนั้น ๆ. กล่าวโดยคร่าว ๆ นิยามของความร้อนจำเพาะคือ ปริมาณความร้อนที่ทำให้สารมวล 1 กรัมอุณหภูมิเปลี่ยนไปหนึ่งองศา และความร้อนจำเพาะก่อนการเปลี่ยนสภาพมีค่าเท่ากับความร้อนจำเพาะหลังการเปลี่ยนสภาพ. เนื่องจากการถ่ายเทความร้อนคือการถ่ายเทพลังงานประเภทหนึ่ง ดังนั้นหน่วยของความร้อนจำเพาะคือ จูลส์ต่อเคลวิน.
สำหรับความร้อนจำเพาะของตัวนำยวดยิ่งที่อุณหภูมิวิกฤตและความร้อนจำเพาะของตัวนำปกติที่อุณหภูมิวิกฤตมีค่าไม่เท่ากัน นั่นคือแสดงพฤติกรรมไม่ต่อเนื่อง
ดูเพิ่ม

แคลอรี
อุณหพลศาสตร์
ความร่วมมือทางเขตเศรษฐกิจเอเชียตะวันออก

ความร่วมมือทางเขตเศรษฐกิจเอเชียตะวันออก (อังกฤษ: East Asia Economic Caucus; EAEC) หรือ กลุ่มเศรษฐกิจเอเชียตะวันออก (อังกฤษ: East Asia Economic Group; EAEG) เป็นเขตการค้าเสรีภูมิภาคซึ่งได้รับการเสนอในปี พ.ศ. 2533 โดยนายกรัฐมนตรีมาเลเซีย มหาเธร์ บิน โมฮัมหมัด และผนึกกำลังรัฐสมาชิกสมาคมประชาชาติแห่งเอเชียตะวันออกเฉียงใต้ จีน เกาหลีใต้ และญี่ปุ่น
ความร่วมมือทางเขตเศรษฐกิจเอเชียตะวันออกเป็นการคตอบโตการรวมเอาเซียนเข้าสู่ความร่วมมือทางเศรษฐกิจเอเชีย-แปซิฟิก โดยมหาเธร์ ที่เป็นที่รู้จักกันดีในจุดยืนอันหนักแน่นของเขา ข้อเสนอของเขา ข้อเสนอของเขามีลักษณะไม่พอใจอย่างชัดเจนที่อาเซียนเข้าร่วมกับเอเแฟ ซึ่งรวมไปถึงชาติตะวันตก ดังนั้น อีเออีซีจึงเน้นความเป็นเอเปกที่ปราศจากอเมริกาเหนือและออสเตรเลีย อย่างไรก็ตาม ความร่วมมือดังกล่าวไม่เคยมีผลบังคับใช้
แหล่งข้อมูลอื่น

Asiaweek.com "ASEAN+3=EAEC" เก็บถาวร 2009-09-10 ที่ เวย์แบ็กแมชชีน
ควอนตัส

ควอนตัส (อังกฤษ: Qantas) เป็นสายการบินประจำชาติและเป็นสายการบินที่ใหญ่ที่สุดของออสเตรเลีย ก่อตั้งขึ้นในเดือนพฤศจิกายน ค.ศ. 1920 ควอนตัสเป็นสายการบินเก่าแก่เป็นอันดับ 3 ของโลกที่ยังให้บริการอยู่ ตามหลังเคแอลเอ็ม และอาเบียงกา ควอนตัสเป็นอักษรย่อจากชื่อเดิมของสายการบินว่า ควีนส์แลนด์และนอร์เทิร์นเทร์ริทอรีเอเรียลเซอร์วิส ซึ่งมาจากการที่เดิมควอนตัสให้บริการในรัฐควีนส์แลนด์และนอร์เทิร์นเทร์ริทอรี ควอนตัสเป็นเพียงสายการบินเดียวในโลกที่ทำการบินสู่ทั้งเจ็ดทวีป โดยเป็นสายการบินเดียวที่ให้บริการเที่ยวบินท่องเที่ยวประจำไปยังแอนตาร์กติกา พร้อมด้วยเที่ยวบินไปยังแอฟริกา ยุโรป เอเชีย อเมริกาเหนือ และอเมริกาใต้ ควอนตัสเป็นสมาชิกผู้ก่อตั้งพันธมิตรสายการบินวันเวิลด์
ประวัติ

ควอนตัสก่อตั้งขึ้นในเมืองวินตัน รัฐควีนส์แลนด์ เมื่อวันที่ 16 พฤศจิกายน ค.ศ. 1920 โดยฮัดสัน ฟิช, พอล แมคกินเนส และเฟอร์กัส แมคมาสเตอร์ ในชื่อ "ควีนส์แลนด์และนอร์เทิร์นเทร์ริทอรีเอเรียลเซอร์วิสลิมิเต็ด" เครื่องบินลำแรกของสายการบินคือ Avro 504K ย้ายสำนักงานใหญ่ไปที่ลองรีช รัฐควีนส์แลนด์ในปีค.ศ. 1921 และเมืองบริสเบน รัฐควีนส์แลนด์ในปีค.ศ. 1930
จุดหมายปลายทาง

ควอนตัสบินไปยังจุดหมายปลายทาง 93 แห่งทั่วแอฟริกา ยุโรป เอเชีย อเมริกาเหนือ และอเมริกาใต้
จุดหมายปลายทาง > ข้อตกลงการบินร่วม

ณ เดือนกันยายน ค.ศ. 2023 ควอนตัสได้ทำข้อตกลงการบินร่วมกับสายการบินดังต่อไปนี้:
แอร์กาแล็ง
แอร์ฟรานซ์
แอร์นิวซีแลนด์
แอร์นิวกินี
แอร์นอร์ท
แอร์ตาฮีตี นูอี
แอร์วานูอาตู
อะแลสกาแอร์ไลน์
อเมริกันแอร์ไลน์
เอเชียนาแอร์ไลน์
บางกอกแอร์เวย์ส
บริติชแอร์เวย์
คาเธ่ย์แปซิฟิก
ไชนาแอร์ไลน์
ไชนาอีสเทิร์นแอร์ไลน์
ไชนาเซาท์เทิร์นแอร์ไลน์
เอ็ลอัล
เอมิเรตส์
ฟิจิแอร์เวย์
ฟินน์แอร์
อินดิโก
อิตาแอร์เวย์
เจแปนแอร์ไลน์
เจ็ตสตาร์
เจ็ตสตาร์เอเชีย
เจ็ตสตาร์เจแปน
เจ็ตสตาร์แปซิฟิก
เคแอลเอ็ม
ลาตัมชิลี
โซโลโมนแอร์ไลน์
ศรีลังกันแอร์ไลน์
เวียดนามแอร์ไลน์
เวสต์เจ็ต
จุดหมายปลายทาง > กิจการร่วมค้า

ควอนตัสได้ทำกิจการร่วมค้ากับสายการบินดังต่อไปนี้:
อเมริกันแอร์ไลน์
ไชนาอีสเทิร์นแอร์ไลน์
เอมิเรตส์
ฝูงบิน

ณ เดือนกันยายน ค.ศ. 2023 ควอนตัสมีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร>  F | ผู้โดยสาร>  B | ผู้โดยสาร>  PE | ผู้โดยสาร> E | ผู้โดยสาร> รวม | หมายเหตุ |
| --- | --- | --- | --- | --- | --- | --- | --- | --- |
| แอร์บัส เอ220-300 | — | 29 | — | 10 | — | 127 | 137 | เริ่มส่งมอบในปี 2023 เพื่อทดแทนโบอิง 737-800 และ โบอิง 717 ของควอนตัสลิงก์ตามลำดับ สั่งซื้อพร้อม 94 สิทธิการสั่งซื้อเพิ่มเติมในตระกูลเอ320นีโอและเอ220 |
| แอร์บัส เอ321เอกซ์แอลอาร์ | — | 20 | — | 20 | — | 180 | 200 | เริ่มส่งมอบในปี 2024 ทดแทนโบอิง 737-800 สั่งซื้อพร้อม 94 สิทธิการสั่งซื้อเพิ่มเติมในตระกูลเอ320นีโอและเอ220 |
| แอร์บัส เอ330-200 | 16 | — | — | 27 | — | 224 | 251 | จะถูกทดแทนด้วยแอร์บัส เอ350-1000 และโบอิง 787 ตั้งแต่ปี 2027 |
| แอร์บัส เอ330-200 | 16 | — | — | 28 | — | 243 | 271 | จะถูกทดแทนด้วยแอร์บัส เอ350-1000 และโบอิง 787 ตั้งแต่ปี 2027 |
| แอร์บัส เอ330-300 | 10 | — | — | 28 | — | 269 | 297 | จะถูกทดแทนด้วยแอร์บัส เอ350-1000 และโบอิง 787 ตั้งแต่ปี 2027 |
| แอร์บัส เอ350-1000 | — | 12 | 6 | 52 | 40 | 140 | 238 | เริ่มส่งมอบในปี 2025 12 ลำจะนำไปใช้ในโครงการโปรเจกต์ซันไรส์ |
| แอร์บัส เอ350-1000 | — | 12 | TBA | TBA | TBA | TBA | TBA | เริ่มส่งมอบในปี 2028 ทดแทนแอร์บัส เอ330 และตัวเลือกเพิ่มเติมสำหรับการทดแทนแอร์บัส เอ380 ตั้งแต่ปี 2032. |
| แอร์บัส เอ380-800 | 10 | — | 14 | 64 | 35 | 371 | 484 |  |
| แอร์บัส เอ380-800 | 10 | — | 14 | 70 | 60 | 341 | 485 | มีการติดตั้งที่นั่งชั้นธุรกิจและประหยัดพรีเมียมแบบใหม่ 5 ลำจะนำกลับมาให้บริการตั้งแต่ปี 2022. ทั้งหมดจะถูกนำกลับมาให้บริการภายในปี 2023. จะถูกทดแทนตั้งแต่ปี 2032 เป็นต้นไปด้วยเอ350-1000 |
| โบอิง 737-800 | 75 | — | — | 12 | — | 162 | 174 | บางส่วนจะถูกปลดประจำการและทดแทนด้วยอากาศยานตระกูลเอ320นีโอและเอ220 ตั้งแต่ปี 2024 |
| โบอิง 787-9 | 14 | 4 | — | 42 | 28 | 166 | 236 | เดิมสั่งซื้อ 8 ลำพร้อม 15 ตัวเลือกและ 30 สิทธิการสั่งซื้อ สั่งซื้อเพิ่มเติม 6 ลำในเดือนพฤษภาคม ค.ศ. 2018 สั่งซื้อเพิ่มเติม 4 ลำในเดือนสิงหาคม ค.ศ. 2023 ทดแทนแอร์บัส เอ330 |
| โบอิง 787-10 | — | 8 | TBA | TBA | TBA | TBA | TBA | ทดแทนแอร์บัส เอ330 |
| รวม | 125 | 85 |  |  |  |  |  |  |
ควอนตัสมีอายุฝูงบินเฉลี่ย 14.4 ปี
แอร์บัส เอ330-200
แอร์บัส เอ330-300
แอร์บัส เอ380-800
โบอิง 737-800
โบอิง 787-9
อุบัติเหตุและอุบัติการณ์สำคัญ

23 มีนาคม ค.ศ. 1946 เครื่องบิน แอฟโรแลนด์แคสเตรียน ได้หายตัวไปขณะบินอยู่เหนือมหาสมุทรอินเดีย เครื่องบินหายไปพร้อมกับผู้โดยสารและลูกเรือเจ็ดคนบนเที่ยวบินระหว่างโคลัมโบ ซีลอน (ปัจจุบันคือศรีลังกา) และหมู่เกาะโคโคส (คีลิง) ประมาณสามชั่วโมงก่อนถึงกำหนดส่งถึงหมู่เกาะโคโคส
7 เมษายน ค.ศ. 1949 เครื่องบิน แอฟโรแลนด์แคสเตรียน เหวี่ยงลงจอดที่เมืองดับโบ รัฐนิวเซาท์เวลส์ระหว่างการฝึกบิน ทำให้เกียร์พัง เครื่องบินถูกทำลาย แต่ลูกเรืออพยพอย่างปลอดภัย
16 กรกฎาคม ค.ศ. 1951 เดอ ฮาวิลแลนด์ออสเตรเลีย ดีเอชเอ-3 โรเวอร์  ชนนอกชายฝั่งนิวกินี หลังจากที่ใบพัดของเครื่องยนต์ตรงกลางล้มเหลว นักบินและผู้โดยสารหกคนบนเครื่องเสียชีวิต
23 กันยายน ค.ศ. 1999 ควอนตัสเที่ยวบินที่ 1 ซึ่งเป็นเครื่องบินโบอิง 747-400 ได้พลิกคว่ำรันเวย์ขณะลงจอดที่กรุงเทพฯ ประเทศไทย ระหว่างเกิดพายุฝนฟ้าคะนองรุนแรง เครื่องบินมาจอดที่สนามกอล์ฟใกล้กับทางวิ่ง แต่ไม่มีผู้เสียชีวิต
25 กรกฎาคม ค.ศ. 2008 ควอนตัสเที่ยวบินที่ 30 ซึ่งเป็นเครื่องบินโบอิง 747-400 ได้รับความเสียหายที่ลำตัวและการบีบอัดที่แตกเนื่องจากการระเบิดของถังอ็อกซิเจนเหนือทะเลจีนใต้ ระหว่างทางจากท่าอากาศยานนานาชาติฮ่องกงไปยังท่าอากาศยานเมลเบิร์น เครื่องบินลงจอดฉุกเฉินในฟิลิปปินส์โดยไม่มีผู้ได้รับบาดเจ็บ
7 ตุลาคม ค.ศ. 2008 ควอนตัสเที่ยวบินที่ 72 เป็นเครื่องบินแอร์บัส เอ330-300  ซึ่งเดินทางจากท่าอากาศยานสิงคโปร์ชางงีไปยังเมืองเพิร์ธ รัฐเวสเทิร์นออสเตรเลีย   เกิดการร่วงหล่นจากท้องฟ้าถึง 2 ครั้ง  เครื่องบินลงจอดอย่างปลอดภัยที่ฐานทัพอากาศเลียร์มอนต์ คาดว่าอุบัติเหตุครั้งนี้เกิดจากข้อผิดพลาดของซอฟต์แวร์
4 พฤศจิกายน ค.ศ. 2010 ควอนตัสเที่ยวบิน 32 ซึ่งเป็นแอร์บัส เอ380 ซึ่งติดตั้งเครื่องยนต์โรลส์-รอยซ์ เทรนต์ 972 สี่ตัว ประสบกับปัญหาเครื่องยนต์ด้านซ้ายล้มเหลวไม่นานหลังจากออกจากท่าอากาศยานสิงคโปร์ชางงีระหว่างทางไปซิดนีย์ . เครื่องบินกลับมาลงจอดฉุกเฉินที่สิงคโปร์อย่างปลอดภัย ไม่มีผู้ได้รับบาดเจ็บหรือเสียชีวิต
แหล่งข้อมูลอื่น

ควอนตัส (อังกฤษ)
คลินต์ อีสต์วุด

| คลินต์ อีสต์วุด |
| --- | --- |
คลินต์ อีสต์วุด ปี ค.ศ. 2010
เกิด: คลินตัน อีสต์วุด จูเนียร์  (1930-05-31) 31 พฤษภาคม ค.ศ. 1930 (94 ปี) แซนฟรานซิสโก, รัฐแคลิฟอร์เนีย, สหรัฐอเมริกา
อาชีพ: นักแสดง ผู้กำกับภาพยนตร์ผู้อำนวยการสร้างภาพยนตร์นักประพันธ์เพลง นักการเมือง
ปีปฏิบัติงาน: 1955–ปัจจุบัน
พรรคการเมือง: ลิเบอร์เทเรียน (2008–ปัจจุบัน)
คู่สมรส: แม็กกี้ จอห์นสัน  (สมรส 1953; หย่า 1984) ไดน่า รูอิซ  (สมรส 1996; หย่า 2014)
คู่รัก: ซอนดรา ล็อค (1975–1989) ฟรานเซส ฟิชเชอร์ (1990–1995) คริสติน่า แซนเดอส์ (2014–2024; เสียชีวิต)
คลินตัน "คลินต์" อีสต์วุด จูเนียร์ (อังกฤษ: Clinton "Clint" Eastwood, Jr.) เกิดเมื่อวันที่ 31 พฤษภาคม ค.ศ. 1930 เป็นนักแสดง ผู้สร้างหนัง โปรดิวเซอร์ และนักประพันธ์เพลงชาวอเมริกัน เป็นที่รู้จักจากบทบาทตัวเอกปฏิลักษณ์หรือคนต่อต้านสังคมในภาพยนตร์โลดโผน เขามีผลงานส่วนใหญ่ในทศวรรษ 1960, 1970 และ 1980 ผลงานการแสดงของเขาในหนังคาวบอยตะวันตก ทำให้เขาเป็นที่รู้จักในฐานะสัญลักษณ์ของความเป็นชาย
เขาได้รับรางวัลออสการ์มาแล้ว 5 ครั้ง, รางวัลลูกโลกทองคำ 5 ครั้ง, 1 รางวัลแซกอวอร์ด และ 5 รางวัลพีเพิลชอยส์ รวมถึงรางวัลดาราภาพยนตร์ที่เป็นที่ชื่นชอบที่สุดตลอดกาล สำหรับผลงานในภาพยนตร์เรื่อง Unforgiven (1992) และ Million Dollar Baby (2004) ทำให้อีสต์วุดได้รับรางวัลออสการ์ในสาขาผู้กำกับยอดเยี่ยม ผู้สร้างในภาพยนตร์ยอดเยี่ยม และยังได้รับการเสนอชื่อเข้าชิงในสาขานักแสดงยอดเยี่ยมอีกด้วย
ภาพยนตร์ที่เขามีส่วนร่วม อย่างเช่นเรื่อง Play Misty for Me (1971), The Outlaw Josey Wales (1976), Escape from Alcatraz (1979), In the Line of Fire (1993) และGran Torino (2008) ประสบความสำเร็จทั้งในแง่คำวิจารณ์และรายได้
อีสต์วุดกำกับภาพยนตร์ภาพยนตร์ประสบความสำเร็จในผลงานที่เขาไม่ได้ร่วมแสดง อย่าง Mystic River (2003) เขาเป็นคนเดียวที่แสดงในภาพยนตร์เงินล้านในห้าทศวรรษติดต่อกัน ทำให้เขาเป็นดาราหนังที่มีผลงานยืนยาวที่สุด
รางวัล

จำนวนรางวัลที่เข้าชิงและได้รับจากภาพยนตร์ของ คลินต์ อีสต์วุด
| ปี | เรื่อง | รางวัลออสการ์> เสนอชื่อเข้าชิง | รางวัลออสการ์> ชนะ | รางวัลแบฟตา> เสนอชื่อเข้าชิง | รางวัลแบฟตา> ชนะ | รางวัลลูกโลกทองคำ> เสนอชื่อเข้าชิง | รางวัลลูกโลกทองคำ> ชนะ |
| --- | --- | --- | --- | --- | --- | --- | --- |
| 1971 | มิสตี้ เพลงรักมรณะ |  |  |  |  | 1 |  |
| 1973 | บรีซี่ |  |  |  |  | 3 |  |
| 1976 | ไอ้ถุยปืนโหด | 1 |  |  |  |  |  |
| 1986 | 6 แถบต้องระห่ำ | 1 |  |  |  |  |  |
| 1988 | เบิร์ด | 1 | 1 | 2 |  | 3 | 1 |
| 1992 | ไถ่บาปด้วยบุญปืน | 9 | 4 | 6 | 1 | 4 | 2 |
| 1995 | สะพานรัก สะพานอดีต | 1 |  |  |  | 2 |  |
| 2000 | สเปซ คาวบอยส์: ผนึกพลังระห่ำกู้โลก | 1 |  |  |  |  |  |
| 2003 | มิสติก ริเวอร์: ปมเลือดฝังแม่น้ำ | 6 | 2 | 4 |  | 5 | 2 |
| 2004 | เวทีแห่งฝัน วันแห่งศักดิ์ศรี | 7 | 4 |  |  | 5 | 2 |
| 2006 | สมรภูมิศักดิ์ศรี ปฐพีวีรบุรุษ | 2 |  |  |  | 1 |  |
| 2006 | จดหมายจากอิโวจิมา ยุทธภูมิสู้แค่ตาย | 4 | 1 |  |  | 1 | 1 |
| 2008 | กระชากปมปริศนาคดีอำพราง | 3 |  | 8 |  | 2 |  |
| 2008 | คนกร้าวทะนงโลก |  |  |  |  | 1 |  |
| 2009 | อินวิคตัส: ไร้เทียมทาน | 2 |  |  |  | 3 |  |
| 2010 | เฮียร์อาฟเตอร์: ความตาย ความรัก ความผูกพัน | 1 |  |  |  |  |  |
| 2011 | เจ เอ็ดการ์: จอมอหังการ์ เอฟบีไอ |  |  |  |  | 1 |  |
| 2014 | อเมริกัน สไนเปอร์ | 6 | 1 | 2 |  |  |  |
| 2016 | ซัลลี่: ปาฏิหาริย์ที่แม่น้ำฮัดสัน | 1 |  |  |  |  |  |
| 2019 | พลิกคดี ริชาร์ด จูลล์ | 1 |  |  |  | 1 |  |
| ทั้งหมด | ทั้งหมด | 41 | 13 | 22 | 1 | 33 | 8 |